

**ВАШИ ОДГОВОРИ – НАШИ ПРИОРИТЕТИ**

АНКЕТА О ПРИОРИТЕТИМА ЗА ФИНАНСИРАЊЕ ИЗ БУЏЕТА ГО ВРАЧАР ЗА 2021. ГОДИНУ

Поштовани суграђани,

Градска општина Врачар спроводи јавну расправу о Нацрту одлуке о буџету за 2021. годину. Жеља нам је да усагласимо потребе и интересе вас, наших грађана, са могућностима и средствима расположивим у буџету општине Врачар, па вас молимо да попуните ову кратку анкету.

Пред вама је списак области које су према статуту града Београда у надлежности општине, а које се финансирају из буџетских средстава. Заокруживањем максимално 3 предлога, изнесите своје мишљење које то активности/пројекти ће утицати на побољшање квалитета живота становника Врачара.

1. Активности и пројекти из области **социјалне политике**:

* Подршка деци и породицама са децом (материјална помоћ у виду одеће и обуће за социјално угрожене, беби пакетићи, новогодишњи пакетићи, ауто-седишта)
* Унапређење положаја особа са инвалидитетом
* Унапређење положаја старих лица кроз различите пројекте (Сениори упознају Србију, Добар комшија са Врачара, Плесом до здравља, Курсеви за сениоре, Ми постојимо – помоћ у кући старим лицима и особама са инвалидитетом....)
* „Правна помоћ“ – бесплатне адвокатске услуге корисницима социјане помоћи

1. Активности и пројекти из области **културе**:

* Спровођење културних програма у сарадњи са ЦОК „Божидарац 1947“
* Дотације невладиним организацијама из области културе
* Пројекат „Врачарски гласник“
* Пројекат „Недеља културе на Врачару“ – промоција модерне уметности
* Пројекат „Дани Европске баштине“
* Бесплатни концерти класичне музике, психолошке радионице,...

1. Активности и пројекти из области **заштите животне средине**:

* Пројекат „Еко патрола“ – чишћење еколошког и нееколошког отпада
* Едукација деце школског узраста о заштити животне средине
* Пројекти који ће се спроводити у сарадњи са другим градским службама;

1. Активности и пројекти из области **омладинске политике** (спровођење ових пројеката и активности одвија се преко Канцеларије за младе ГО Врачар):

* Сајам образовања
* Стручни семинари из области омладинске политике
* Стручни семинари из области практичних вештина
* Бесплатни курсеви језика, школе плеса,омладински клуб...
* Професионална оријентација и каријерно вођење

1. Активности и пројекти из области **становања, урбанизам и просторног планирања**:

* Реконструкција и санација фасада стамбених зграда
* Сређивање унутрашњости зграда (кречење ходника и заједничких просторија, замена старих и дотрајалих поштанских сандучића)
* Замена улазних врата стамбених зграда
* Постављање таг-ова на улазима зграда

1. Активности и пројекти из области **спорта**:

* Бесплатни спортски програми у СЦ „Мирко Сандић“
* Подршка локалним спортским организацијама, удружењима и савезима
* Пројекти „Вртић спортић“ и „Врачар без непливача“
* Пројекат „Трофеј Врачара“ – хумнитарни турнир
* Изградња новог спортског центра у Јужном булевару

Чланом 77. став 1. тачка 19. Статута града Београда прописано је да градска општина може финансирати или суфинансирати изградњу и одржавање спортских објеката, а чланом 11. Закона о локалној самоуправи прописано је спровођење обавезног поступка јавне расправе приликом припреме буџета у делу планирања инвестиција, па вас молимо да изразите своје мишљење:

* Сматрам да ће изградња новог спортског центра у великој мери утицати на побољшање квалитета живота грађана Врачара.

● ДА ● НЕ

ПОЛ: М / Ж

ГОДИНЕ: \_\_\_\_\_\_\_\_\_

\*Резултате јавне расправе можете видети на сајту општине ([www.vracar.rs](http://www.vracar.rs)) крајeм новембра.